
ביה"ס הקהילתי, חטיבת ביניים א' ע"ש רוגוזין. 

א' סיון תשפ"ו
‏‏‏‏‏‏17 מאי 2026
סימוכין: 75 – 2פו
לכבוד
הורי התלמידים 
מסיימי כתות ו' תשפ"ו

שלום רב,

הנדון:  רישום לחטיבת הביניים א' – לשנה"ל תשפ"ז

הננו מברכים אתכם לרגל סיום הלימודים של בנכם/בתכם בבית הספר היסודי, ושמחים לקבלו/ה לחטיבת ביניים א'. אנו מקווים כי שלוש שנות הלימודים בחטיבת הביניים יתרמו לקידומו/ה של בנכם/בתכם הן מבחינה לימודית והן מבחינה חינוכית-חברתית. 

רישום לחטיבת הביניים א' – תשפ"ז:
הרישום לחטיבה יתבצע באופן מקוון, באפשרותכם לבצע רישום אינטרנטי שאינו מצריך הגעה לרישום בביה"ס/רישום טלפוני.

הליך הרישום הוא פשוט וידידותי, ניתן לבצע את הרישום דרך אתר ביה"ס: 
https://rogozina.co.il  . יש להיעזר בהנחיות המצורפות בנספח א'.

· את הרישום האינטרנטי ניתן לבצע החל מתאריך 01.09.2026, את התשלום ניתן לפרוס ל – 8 תשלומים.

ההרשמה לחטיבת הביניים א' תתבצע במזכירות החטיבה במקביל לרישום המקוון על פי הפירוט הרשום מטה :

03.09.2026	יום ה'	בין השעות    12:00-16:00						
04.09.2026	יום ו'	בין השעות    08:00-12:00   
06.09.2026	יום א'	בין השעות    12:00-16:00
07.09.2026     יום ב' בין השעות    12:00-16:00
· לאחר מועדים אלו, לא יתקיים רישום.
· קבלות ימסרו במזכירות בלבד.
· לצורך הערכות ובניית כיתות יש להעביר לחטיבה צילום תעודת ציונים של סוף כיתה ו', עד לתאריך 05.07.26 בדרכים הבאות: 
1. מייל: rishumhativaa@gmail.com.
2. מסירה ידנית במזכירות החטיבה. 

· חלוקת ספרי הלימוד תתבצע בספריית ביה"ס לתלמידים שביצעו רישום בהצגת קבלה בהתאם לימים ושעות הרישום.

בעת הגעתכם לקבל ספרי הלימוד, חובה להעביר למזכירות החטיבה מעטפה ובה: 
1. 2 תמונות דרכון (פספורט) של התלמיד/ה. 
2. צילומי תעודת זהות עם הספח של שני ההורים בה רשום התלמיד.
3. צילום פנקס חיסונים. 

בקשות להנחה על תשלומים:
1. הורה המעוניין לקבל הנחה בתשלומים יגיש טופס בקשת הנחה עד יום א'
ה – 12.07.2026 ויצרף את כל האישורים הנדרשים באמצעות: 
1. מייל: rishumhativaa@gmail.com.
2. מסירה ידנית במזכירות החטיבה. 

2. טפסי בקשה להנחה ניתן להוריד מאתר ביה"ס: https://rogozina.co.il.   ועדת ההנחות של ביה"ס תדון בבקשה, והחלטתה תועבר להורים. 

3. הורים, שהגישו את בקשותיהם וקיבלו את התשובות מוועדת ההנחות, יבצעו את תשלומיהם מיד עם קבלת התשובה בימי הרישום.

תשלומים לשנה"ל תשפ"ז
התשלומים יתבצעו במועד הרישום על פי הגבייה לשנת הלימודים תשפ"ו
	סעיף
	ז'


	ביטוח תאונות אישיות
	69 ₪ 

	סל תרבות
	137 ₪

	השאלת ספרי לימוד
	280 ₪

	טיול שנתי (מחושב לפי יומיים) 
	387 ₪

	סה"כ תשלומי חובה ורשות
	873 ₪ 

	תל"ן (תכנית חשיבה לוגית) פיתוח יצירתיות מחשבתית
	250 ₪

	רכישה מרוכזת של שירותים מרצון -

1. פעילות ערב במסגרת-פעילות תרבותית

2. ימי גיבוש, פעילויות שכבתיות

3. ערבי הורים תלמידים, טקסים, מסיבות גיבוש ושי
	

80₪

150 ₪

125 ₪



	סה"כ
	1,478 ₪ 


· במידה וועדת החינוך של הכנסת תשנה תעריפים מסוימים, תשתנה הגביה בהתאם.

· עפ"י החלטת ועד ההורים, יגבה תשלום על סך- 30 ₪ לשנה, מכל הורי ביה"ס לטובת פעילות הנהגת הורים, לרווחת תלמידי ביה"ס. 

*ההורים מתבקשים לשלם עבור הטיולים בעת הרישום על מנת להבטיח את מקומות 
 הלינה באכסניות. לא נוכל להבטיח השתתפות תלמיד שלא שילם מראש שכן מקומות באכסניה 
 ובאוטובוסים מוזמנים בתום הרישום. 
*הורים שאינם משלמים עבור הטיול בזמן הרישום, התשלום לפני מועד הטיול יהיה במזומן או 
 בכרטיס אשראי בלבד. (תלוי במקומות פנויים באכסניה ובאוטובוסים).
*תשלום עבור ספרי לימוד,  לא יכלול רכישת חוברות עבודה במקצועות השונים.

כיתות ייחודיות:

כיתה מדעית:
נושא ההתמחות של כיתת מדעים הינו בתחום המתמטיקה, פיסיקה ומחשבים. במהלך שנת
הלימודים תתקיימנה בכיתה המדעית פעילויות ייחודיות. כל פעילות ייחודית תהיה כרוכה בתשלום. 
הלימוד בכיתה כרוך בתשלום של 200 ₪ לשנה.

כיתת אומנויות (אמנות פלסטית/תיאטרון):
נושא ההתמחות של כיתת האמנות הינו בתחום התיאטרון והאמנות הפלסטית.
במהלך שנה"ל תתקיימנה בכיתת האמנות פעילויות ייחודיות. כל פעילות ייחודית תהיה כרוכה בתשלום.
עלות החומרים לאמנות פלסטית כרוכה בתשלום של  400 ₪ לשנה ותגבה בעת הרישום. 
עלות הפעילות לתלמידי התיאטרון, כולל פעילויות תרבות, תהיה 400 ₪. 

כיתת ספורט – תשלום עבור חוגי חובה בכדורעף:
נושא ההתמחות של כיתת הספורט הינו כדורעף. התלמידים בכיתה זו ילמדו בשעות הבוקר: 
2 ש"ש חינוך גופני רגיל.
2 ש"ש אימון כדור-עף.
1 ש"ש חינוך גופני עיוני .
בנוסף לשיעורים הנ"ל, התלמידים יתאמנו פעמיים בשבוע בשעות אחר הצהריים.
הפיקוח על החינוך הגופני מחייב את כל התלמידים הלומדים בכיתת הספורט להשתתף באימוני
הכדור-עף המהווה חלק אינטגראלי מתוכנית הלימודים.
השיבוץ לכיתת הספורט מותנה בהשתתפות בנכם/בתכם באימוני אחר הצהריים ובתשלום עבורו במשך כל השנה.
גביית התשלומים תתבצע בתחילת שנה"ל. גובה התשלום הינו 450 ₪ לשנה.
הורים לתלמידים בכיתת הספורט יוכלו לבצע התשלום בשני תשלומים  שווים. 

כיתת כתו"ם:
כיתת כתו"ם (מחשב לכל כיתה, תלמיד ומורה) היא כיתה הטרוגנית בה מתבצעים תהליכי הלמידה בסביבה עתירת טכנולוגיה. בכיתה זו נלמדים תחומי הדעת בסיוע מחשב כאשר מושם דגש על שימוש מושכל באינטרנט, ארגון וניהול מידע והפקת תוצרים מגוונים.
הלימוד בכיתה כרוך בתשלום עבור תשתיות ואביזרי לימוד בסך: 250 ₪ לשנה, במהלך שלוש שנים.
תשלום עבור הלוקר, לאחסון המחשב הינו בנפרד.

כל הפעילויות המתקיימות בכיתות הייחודיות, במהלך יום הלימודים ולאחר מכן, הינן חובה.

תלבושת אחידה:

קיץ   - חולצת טריקו עם סמל ביה"ס מודפס בצבע אחיד, מכנסיים ארוכים או עד הברך. 
           לטקסים: חולצה לבנה עם סמל ביה"ס. 
חורף - סווצ'ר עליון בצבע אחיד שעליו מודפס סמל ביה"ס.

על פי נוהלי ביה"ס חל איסור על התלמידים להגיע לביה"ס עם גופיות, כפכפי גומי, נעלי בית, חולצות בטן ומכנסיים עם קרעים.

חל איסור מוחלט על שימוש במכשיר הטלפון הנייד בביה"ס. 

תלבושת חנ"ג (חינוך גופני)
קיץ   – חולצה עם סמל ביה"ס, מכנסי ספורט. 
חורף – אימונית (החלק העליון של האימונית עם סמל ביה"ס).

טיולים: 
ציוד חובה:
תיק גב בעל שתי רצועות רחבות. 
2 בקבוקי ליטר וחצי מים. 
2 כובעים. 
נעלי הליכה סגורות(רצוי גבוהות).

הציוד הנ"ל הוא תנאי להשתתפות במסע/טיול.
תלמיד שיגיע ללא פריט מהציוד הנדרש לא ייצא למסע/לטיול. 


יום הכרות וגיבוש: 
ביום ג', 01.09.2026, בין השעות: 08:10-12:00, נקיים בבית הספר יום פעילות שמטרתו הכרות עם המחנכים, עם תלמידי הכיתה וביה"ס. רשימת התלמידים על פי חלוקתם לכיתות תהיה תלויה על לוח המודעות. עליך להופיע בתלבושת אחידה ולהצטייד במכשירי כתיבה, צבעים, דבק ומספריים. 


אנו מאחלים לכם הצלחה בחטיבה.


בכבוד  רב,

         אילנית צמח 								        מירב דן
מנהלת חטיבה א' רוגוזין							יו"ר הנהגת הורים













ביה"ס הקהילתי, חטיבת ביניים א' ע"ש רוגוזין. 


נספח א'

הנחיות להורה לרישום אינטרנטי

1. כניסה לאתר ביה"ס: https://rogozina.co.il   או דרך כניסה למסך תשלומי הורים באינטרנט בכתובת: www.citypay.co.il.

2. בדף האינטרנט שיפתח "פורטל התשלומים לרשויות המקומיות" יש לבחור בשם הרשות המקומית ואת סוג התשלום – "תשלומי הורים לביה"ס". 

3. אופן עבודה במסך: 

מסך א'- הזדהות באתר: 

ת.ז. תלמיד – לרשום מספר ת.ז. של התלמיד. 
ת.ז. בית אב – לרשום מספר ת.ז של ההורה המשלם. 

	שם בית הספר – בחר את שם בית הספר מתוך רשימת בתי הספר ברשות. 
	להמשך -  במידה והנתונים שלעיל נמצאו תקינים, לחץ על כפתור המשך למעבר למסך ב'.

הערה- התשלום באתר הינו לתלמיד בודד בלבד. במקרה של מספר תלמידים נוספים באותו מוסד, נידרש זיהוי ותשלום לכל ילד/אח בנפרד. 

מסך ב'- פירוט התשלומים: 
	להמשך - לחץ על כפתור המשך למעבר למסך ג'. 

מסך ג'- רישום פרטי תשלום/כרטיס אשראי: 
	במסך זה הינך נדרש לבצע רישום פרטי כרטיס האשראי לפי הנתונים הבאים: 
מספר כרטיס, סוג התשלום, מספר תשלומים, קוד CVV, תוקף, ת.ז. של בעל כרטיס האשראי. 

פרטי משלם – שדות חובה 
שם פרטי, שם משפחה, דוא"ל (לצורך קבלת אישור תשלום), טלפון. 

פרטי משלם – שדות זכות (לא חובה)
ישוב, רחוב, מס' בית, מס' דירה, מיקוד. 

הערה – ניתן לשלם עם פרטי משלם השונים מפרטי הזיהוי שהוזנו בכניסה לאתר. 

בסיום הרישום לחץ על כפתור המשך לתשלום . 

מספר תשלומים – מספר התשלומים המרבי הוא 8 תשלומים.

שלב ד'- הצגת אישור תשלום 
בסיום פעולת התשלום יוצג אישור תשלום, שעתיד להישלח גם לכתובת המייל שהזין ההורה בשלב הקודם. מומלץ להדפיס את האישור ולשמור לצורך מעקב.

______________________________________________________________________________

